FERDIG: Etter halvannen sesong er Kamer Qaka ferdig i Eliteserie-klubben Kristiansund. Foto: Sindre Øgar VG

Qaka ferdig i Kristiansund: – Det beste for begge parter

Kristiansund BK og Kamer Qaka (22) har i dag blitt enige om å terminere spillerens kontrakt med virkning fra dags dato.

Oppdatert 18. juni 2017

Artikkelen er over tre år gammel

Det bekrefter klubben i en pressemelding på sine hjemmesider.

22-åringen kom til klubben før forrige sesong, og var en viktig bidragsyter til Kristiansunds opprykk fra OBOS-ligaen. Han ble kåret til årets spiller på Norges nest-øverste nivå i opprykkssesongen.

Redaksjonelt samarbeid Dplay Se Eliteserien og OBOS-ligaen direkte på Dplay

«Klubben og spilleren har nå imidlertid kommet til den felles forståelse at det er i begge parters interesse ikke å fortsette samarbeidet.», skriver klubben i pressemeldingen.

Les også: Qaka er 100 prosent sikker på at han kommer til å bli best

Vært sykemeldt

På VGs spørsmål om hvem som tok initiativet til å bryte kontrakten, svarer sportslig leder Kenneth A. Leren:

– Det er noe vi var enige om. Det er en felles forståelse for at dette var til det beste for begge parter.

– Hvorfor har det blitt slik?

– Vi vil ikke kommentere det, sier Leren.

Det betyr at Qakas siste kamp i Kristiansund-trøyen ble som innbytter mot Viking 4. juni. Da fikk han 28 minutter på banen i det som endte med 1-2 tap. Den siste tiden har han vært sykemeldt. Hverken Qaka selv eller klubben har ønsket å kommentere hva som ligger bak sykemeldingen.

Tilbud eller ikke tilbud?

Kenneth A. Leren sier at han ikke vet hvilken klubb som blir neste stoppested for midtbanespilleren.

– Frem til i dag har ikke vi fått noen henvendelser fra andre klubber. Det er ukjent for meg hvor han går. Men han står fritt til å gå til en ny klubb.

Dette står i kontrast til hva Qaka hevdet overfor Nettavisen tidligere i uken:

– Jeg og klubben har snakket sammen, og det har kommet noen tilbud, sa midtbanespilleren.

Sporstjournalist Rune Edøy – som vanligvis er velinformert om forholdene i klubben – skriver i Tidens Krav at det skal ha vært episoder hvor Qaka har «en oppførsel som er utenfor det klubben har av skrevne og uskrevne regler.»

VG har forsøkt å komme i kontakt med Qaka i sakens anledning, men har ikke lykkes med det.

– Kamer var OBOS-ligaens beste spiller i fjor. Han er en god spiller, men vi landet på at dette var det beste for begge parter. Han etterlater seg et tomrom i troppen, og vi må nå se hva vi skal gjøre i sommerens overgangsvindu, sier Kenneth A. Leren.

I videovinduet under kan du se hva Qaka mener om seg selv i landslagssammenheng.

Etter poengdelingen mellom Kristiansund og Aalesund lørdag, publiserte Qaka følgende bilde på Instagram med bildeteksten:

«Godnatt. Liker at dine egne som du har kjempet for nå snakker piss. Ta det rolig, dere finner nok en Qaka til.»

KBKs sportslige leder hadde ikke fått med seg 22-åringens Instagram-melding da VG snakket med ham søndag ettermiddag.

– Den har jeg ikke sett, så det er vanskelig for meg å kommentere den på sparket, sier Leren.

Qaka har ingen formell avtale med en bestemt agent. Han har den siste tiden samarbeidet med flere forskjellige aktører. VG har vært i kontakt med disse, men ingen av dem ønsker å uttale seg på spillerens vegne.

Qaka har startet åtte Eliteserie-kamper denne sesongen. Med ham fra start har KBK en seiersprosent på 37,5, mens seiersprosenten er på null i de fem kampene han ikke har startet.

«Kamer ønsker å gi uttrykk for at han har hatt et flott opphold i Kristiansund, og han ønsker klubben lykke til fortsettelsen. KBK ønsker Kamer Qaka lykke til med den videre karrieren.», skriver Eliteserie-klubben i pressemeldingen.

Publisert: 18.06.17 kl. 16:19 Oppdatert: 18.06.17 kl. 18:17

Eliteserien S V U T M P 1 Bodø/Glimt 18 16 2 0 65 – 20 45 50 2 Molde 18 11 1 6 46 – 22 24 34 3 Odd 18 11 1 6 32 – 24 8 34 4 Rosenborg 18 9 5 4 34 – 19 15 32 5 Vålerenga 18 9 5 4 29 – 24 5 32 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk

Mer om Eliteserien